Държавен вестник, бр. 93, 2003 г., стр. 11

Б Р О Й  93
Д Ъ Р Ж А В Е Н   В Е С Т Н И К
С Т Р .  11
2. осигурява достъп на членовете на групата
и на комитета по условия на труд до всички
работни места на борда на кораба;
3. допуска със съгласието на членовете на
екипажа провеждане на интервюта и анкети за
здравето и безопасността при работа от предс-
тавители на комитета и на групата по условия
на труд;
4. предоставя на капитана и на членовете на
групата и на комитета по условия на труд ин-
формация, свързана със здравето и безопасност-
та по време на плаване и с характера на извър-
шваната работа;
5. осигурява време за обучението на членове-
те на групата и на комитета по условия на труд;
6. осигурява възможност на членовете на
групата и на комитета по условия на труд в
рамките на работното им време да упражняват
своите функции.
Раздел II
Задължения на капитана
Чл. 69. Капитанът е отговорен за прилагането
на политиката на корабопритежателя по чл. 56.
Чл. 70. Капитанът осигурява:
1. условия за извършване на работата, включ-
ващи и предприемане на мерки за предотвратя-
ване на трудови злополуки и професионални
болести на членовете на екипажа и на други
лица, извършващи трудова дейност на борда на
кораба;
2. наблюдение и контрол на всяка рискова
дейност, изискваща съвместна работа на чле-
новете на екипажа;
3. необходимите почивки на членовете на
екипажа по време на работа;
4. наличието на борда на кораба на процеду-
ри и инструкции за осъществяване на всяка
дейност или работа, корабни планове, правила
за безопасна работа и друга информация, необ-
ходима за безопасното им осъществяване;
5. документите по т. 4 да бъдат поставени на
подходящи места с оглед ползване от членове-
те на екипажа по време на работа;
6. необходимото време за обучение на чле-
новете на екипажа по здравословни и безопас-
ни условия на труд;
7. провеждането на всички планирани тре-
нировки на борда на кораба на необходими
интервали от време;
8. участието на членовете на екипажа в тре-
нировките по процедурите за действие при не-
предвидени обстоятелства;
9. прилагането на система от разрешителни
за работа при извършване на работа на борда
на кораба, свързана с висока степен на риск.
Чл. 71. Капитанът издава разпореждания и
инструкции на ясен и разбираем език за члено-
вете на екипажа.
Чл. 72. Капитанът е длъжен да организира
разследването на всички трудови злополуки,
аварии и инциденти и да уведомява незабавно
корабопритежателя и съответните компетент-
ни органи.
Чл. 73. Капитанът провежда периодично
най-малко веднъж месечно заседания с групата
по условия на труд за обсъждане на докладите,
становищата и предложенията на групата и
осигурява изпълнението на приетите мерки.
Чл. 74. (1) Капитанът осигурява съхранява-
нето на определените за това места и поддър-
жането в изправност на животоспасяващата и
спасителната екипировка и оборудването за
действие при непредвидени обстоятелства.
(2) Екипировката и оборудването се прове-
ряват редовно от капитана или от определени
от него лица, включително преди отплаване и
по време на плаване.
(3) Капитанът е длъжен да осигури членове-
те на екипажа да бъдат обучени за правилното
и безопасно използване на екипировката и обо-
рудването и за действията при ситуации, заст-
рашаващи живота и здравето.
Раздел III
Задължения на членовете на екипажа
Чл. 75. (1) При изпълнение на трудовите си
задължения членовете на екипажа са длъжни
да спазват изискванията за здравословни и бе-
зопасни условия на труд с оглед осигуряване на
безопасността и здравето на всички лица на
борда на кораба.
(2) При бедствия, инциденти и при други
непредвидени обстоятелства членовете на еки-
пажа са длъжни да взаимодействат помежду си
за оказване на помощ.
Чл. 76. Членовете на екипажа участват чрез
групата по условия на труд в обсъждането и
актуализирането на инструкциите и процеду-
рите за безопасна работа на борда на кораба.
Чл. 77. При възникване на опасност за жи-
вота и здравето на член на екипажа при извър-
шване на трудова дейност той преустановява
незабавно работата си и уведомява прекия си
ръководител.
Чл. 78. Членовете на екипажа са длъжни:
1. да изпълняват всички предписания на кон-
тролните органи по здравословни и безопасни
условия на труд и приетите мерки, предложени
от групата и комитета по условия на труд;
2. да използват специалното работно об-
лекло и личните предпазни средства по пред-
назначение;
3. да се явяват на работа в състояние, което
им позволява да изпълняват възложените зада-
чи, и да не употребяват през работно време
алкохол или друго упойващо вещество.